Cuneiform Tablet RA 81 2
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-sú-en₆ qí-bi-ma um-ma ḫi-na-a-ma KÙ.BABBAR 1 ma-na bu-lá-tí ša a-šur-be-el-ma-al-ki-im ša ú-kà-lu a-na ša ki-ma i-a-tí a-qá-bi-ma té-er-ta-kà li-li-kà-ma i-nu-mì a-na a-lim{ki} i-lu-ku lu-ta-e-ru-šu-um šu-ma da-mì-iq-šu-um i-na e-lá e-li-tim 10 {TÚG}ku-ta-ni dam-qú-tim ša ki-ma i-a-tí lu-ša-ḫi-iz-ma li-dí-nu-šu-um i-na e-lá-i-šu 5 ma-na KÙ.BABBAR li-iš-qú-lam šu-ma tap-pá-ú-a ša i-na a-lim{ki} wa-áš-bu-ni bu-lá-tí-šu ma-lá qá-sú-nu ú-kà-lu-ni i-du-nu-šu-um ù a-na-ku 1 ma-na KÙ.BABBAR a-da-šu-um ù šu-ma šu-nu ší-a-ma-tim i-du-nu-šu-um ù a-na-ku ší-a-ma-tim a-da-šu-um šu-ma ḫa-ra-nam a-na a-lim{ki} ta-da-šu-um bu-lá-tí-šu ma-lá qá-at-kà ú-kà-lu dí-šu-um-ma ù e-ṣí-iš ṭur₄-da-šu a-na-kam be-lu KÙ.BABBAR iṣ-bu-tù-šu-ma um-ma šu-nu-ma mì-šu-um ma-lá qí-bi-tí-kà a-na a-lim{ki} lá ta-lá-ak um-ma a-na-ku-ma té-er-tí i-dí-sú-en₆ a-ṣé-ri-a i-li-kam wa-ší-ra-šu-ma a-ṣé-er i-dí-sú-en₆ li-li-ik-ma iš-ti a-ḫi-im ib-ri-im KÙ.BABBAR 1 GÍN li-tal-ku-ma ù šu-ut bu-lá-tí-šu li-dí-šu-ma li-ṭá-ru-da-šu be-lu KÙ.BABBAR a-na-kam da-na-sú-nu iq-bi-ú-šu-um ṭur₄-da-šu ù ku-a-um lá šu-um-kà